ГӀачӀан

мини|справа|ГIачIамутIегь
ГIачIа́н, яги кьакьа́, яги ракьу́гIеч, яги топи́намбур () – гIемерсаназул къваликьолел рижунжалазул регI. Бакъдебуссил регӀ ккола, жибго централияб Америкалдаса бачӀараб.

 Этимология 
Авар гIачIа́н дандеккола бежтӀадерил гӀечӀ «чакармуцӀи»-гун (< инс-цез *ʔeč̣), чачан. эрз «чакармуцӀи» (< инс-нах *ʔerc̣), киналго гьел инс-кавказияб *ʔărć̣_V «кинаб букӀаниги муцӀи, чакармуцӀи» кьолботӀе руссуна. Авар формалъул рефлексал регулярияллъун рикӀкӀуна: *ʔ ➝ ʕ/ʔ/∅, *-ă- ➝ a/e, *ć̣ ➝ č̣, цинги аваралъул -am абураб ботаникияб суффикс буго (брц. жула́н < žul-ám), хвалисаб кьочӀолӀ кин борцаниги m баккула: гӀачӀа́мул (хас. пад.). Ракьу́гIеч абураб рагIи лӀугьун буго ракь гун гIеч абурал рагIабаздалъун, гьенисан кьола магӀна «ракьулI [букIунеб] гIеч». Интернационалияб «топинамбур» лIугьана бразилиял индейцазул тупинамба абураб тайпадул цIаралдасан, гьезда цадахъго Франциялдеги XVII гI. бачIараб (фр. topinambour, порт. topinambur).

 Ботаникияб сипат-сурат 
Бицатаб, керчаб цинги гъваридаб кьолбол система. Ракьукь кколел тIирщазул лIугьуна квание хIалтIизарулел къулби (хъахIал, виолетиял, багIарал), жидер мегI хъапустIадул хIокIилалда яги талгамуда релълъарал.

ХIуби букIуна цIанбитIараб, щулатаб, 40 см-даса 4 м-алде щвезегIан бахунеб, тIасан тIерщараб, гIаркьахараб, гIисинал расаз хъупизабураб.

МугъчӀваял

КъватӀисел регӀелал

Инглисалда:
 Helianthus tuberosus – Plants for a Future database
 Jerusalem artichoke – Ohio Perennial & Biennial Weed Guide
 NutritionData, Complete nutritional info.
 Purdue University Alternative Field Crops Manual: Jerusalem Artichoke

Category:Бакъдебусс